pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้บริหารการนิคมอุตสาหกรรมแห่งประเทศไทย นำทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันจันทร์ที่ 9 มกราคม 2560
ผู้บริหารการนิคมอุตสาหกรรมแห่งประเทศไทย นําทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
7 มค 60 ผู้บริหารการนิคมอุตสาหกรรมแห่งประเทศไทย นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ รอบที่ 1 (07.30 น.) วันที่ 7 มกราคม 2560 นําทีมโดย นางสาวทัศนีย์ เกียรติภัทราภรณ์ ผู้ช่วยผู้ว่าการการนิคมอุตสาหกรรมแห่งประเทศไทย (สายงานยุทธศาสตร์และพัฒนา)นางชนากานต์โสดาบรรลุ ผู้อํานวยการฝ่ายการเงินและบัญชี นางอาทิตยา กลั่นดีมา ผู้อํานวยการกองสิทธิประโยชน์ นางสาวพิชญา โทบุตร ผู้อํานวยการกองกลาง นางสาวคริษฐา จึงศรีรัตนสกุล ผู้อํานวยการกองพัฒนาระบบงานสารสนเทศ นางสาวเขมต์ณัชญ์ กล้าหาญ ผู้อํานวยการกองประชาสัมพันธ์มูลนิธินิคมอุตสาหกรรมไทย
พร้อมด้วยเจ้าหน้าที่จากการนิคมอุตสาหกรรมแห่งประเทศไทย บริการอาหารและเครื่องดื่ม ดังนี้
- ขนมปังหมูหยอง 100 ชุด
- ขนมปังไส้กรอก 150 ชุด
- ขนมปังไส้แฮมมายองเนส 150 ชุด
- ครัวซองแฮม 100ชุด
- แซนวิช ฟาร์มเฮ้าส์ 200 ชุ
- กาแฟ 300 แก้ว
- โอวัลติน 300 แก้ว
- น้ําดื่ม/น้ําแข็ง 2000 แก้ว
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช โดยหน่วยงานหลักคือการนิคมอุตสาหกรรมแห่งประเทศไทย มูลนิธินิคมอุตสาหกรรมไทย และบริษัท จัดการและพัฒนาทรัพยากรน้ําภาคตะวันออก จํากัด (มหาชน)(EASTWATER)
รัฐบาลไทย-ข่าวทำเนียบรัฐบาล-​“เจลล้างมือธงฟ้า”ขนาด 100 ml ราคา 30 บาท ขายแล้วผ่านรถเร่ ส่วนในช้อปปี้ ลาซาด้า เร็วๆ นี้ [กระทรวงพาณิชย์]
วันพฤหัสบดีที่ 9 เมษายน 2563
​“เจลล้างมือธงฟ้า”ขนาด 100 ml ราคา 30 บาท ขายแล้วผ่านรถเร่ ส่วนในช้อปปี้ ลาซาด้า เร็วๆ นี้ [กระทรวงพาณิชย์]
​“เจลล้างมือธงฟ้า”ขนาด 100 ml ราคา 30 บาท ขายแล้วผ่านรถเร่ ส่วนในช้อปปี้ ลาซาด้า เร็วๆ นี้
“พาณิชย์”ส่งเจลล้างมือธงฟ้าขนาด 100 มิลลิลิตร ราคา 30 บาท จํานวน 1 ล้านถุง ขายให้ประชาชนผ่านรถเร่ธงฟ้าแล้ว เตรียมเปิดจําหน่ายผ่านช่องทางออนไลน์ ทั้งช้อปปี้ และลาซาด้า เร็วๆ นี้ด้วย เผยหากยังมีความต้องการเพิ่ม จะผลิตล็อต 2 ออกจําหน่ายอีก
ผู้สื่อข่าวรายงานจากกระทรวงพาณิชย์ว่า ขณะนี้เจลล้างมือธงฟ้าที่กระทรวงพาณิชย์ได้ร่วมมือกับผู้ผลิตทําการผลิตออกมาจําหน่ายจํานวน 1 ล้านหลอด ได้มีการผลิตออกมาแล้ว เป็นขนาดบรรจุ 100 มิลลิลิตร จําหน่ายในราคา 30 บาท และได้ส่งไปจําหน่ายผ่านรถเร่ธงฟ้าที่มีอยู่ 265 คัน ที่วิ่งให้บริการในเขตกรุงเทพฯ และปริมณฑลแล้ว ส่วนในต่างจังหวัด ก็ส่งไปจําหน่ายผ่านรถเร่ที่วิ่งให้บริการในแต่ละจังหวัดเช่นเดียวกัน โดยมีการจํากัดการซื้อของประชาชนคนละไม่เกิน 1 หลอด เพื่อให้สินค้าทั่วถึง
ทั้งนี้ กระทรวงพาณิชย์กําลังประสานแพลตฟอร์มออนไลน์ ทั้ง Shopee และ Lazada ให้เข้ามาช่วยเป็นตัวกลางในการจําหน่ายเจลล้างมือธงฟ้าด้วย ซึ่งขณะนี้กําลังอยู่ระหว่างการนําสินค้าเข้าไปวางจําหน่าย คาดว่าจะเปิดให้มีการสั่งซื้อได้ในเร็วๆ นี้ ในราคาหลอดละ 30 บาทเช่นเดียวกัน แต่จะจํากัดการซื้อ เบื้องต้นอาจให้ไม่เกินคนละ 1-2 หลอด
สําหรับการจัดทําเจลล้างมือธงฟ้าดังกล่าว เป็นไปตามนโยบายของนายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ ที่ได้เร่งรัดให้เพิ่มทางเลือกให้กับประชาชนให้สามารถหาซื้อเจลล้างมือได้ง่ายขึ้น และราคาถูกลง เพื่อใช้ในการป้องกันตัวเองในสถานการณ์การระบาดของไวรัสโควิด-19 และการส่งเจลล้างมือธงฟ้าเข้าสู่ตลาด ยังจะช่วยทําให้กลไกตลาดกลับเข้าสู่ภาวะปกติ หลังจากที่ก่อนหน้านี้มีปัญหาขาดแคลนสินค้าและราคาสูงขึ้น
อย่างไรก็ตาม หลังจากเปิดจําหน่ายเจลล้างมือธงฟ้าล็อตแรกแล้ว กระทรวงพาณิชย์จะมีการติดตามสถานการณ์ และประเมินสถานการณ์การผลิตและจําหน่ายเจลล้างมืออีกครั้งว่าเป็นอย่างไร เพราะขณะนี้ กรมสรรพสามิตได้มีการปลดล็อกให้นําแอลกอฮอล์มาใช้ผลิตเจลล้างมือได้แล้ว และขณะนี้ผู้ผลิตต่างๆ กําลังเร่งผลิต คาดว่าสินค้าจะออกสู่ตลาดเพิ่มมากขึ้นในระยะต่อไป แต่หากสถานการณ์ยังไม่ดีขึ้น จะมีการผลิตเจลล้างมือธงฟ้าล็อตที่ 2 ออกมาจําหน่าย เพื่อเป็นทางเลือกให้กับผู้บริโภคต่อไป
>>>ติดตามข่าวสารพาณิชย์แบบฉับไว ส่งตรงถึงมือถือได้ที่ http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์ https://twitter.com/CNAOnlineTwit
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาจิตใจครอบครัวของชายวัย 21 ปี ที่ก่อเหตุฆ่าลูกสาววัยเพียง 11 เดือน แล้วผูกคอฆ่าตัวตายตาม ที่จังหวัดภูเก็ต
วันอังคารที่ 25 เมษายน 2560
รมว.พม. กําชับ จนท. เร่งเยียวยาจิตใจครอบครัวของชายวัย 21 ปี ที่ก่อเหตุฆ่าลูกสาววัยเพียง 11 เดือน แล้วผูกคอฆ่าตัวตายตาม ที่จังหวัดภูเก็ต
รมว.พม. กําชับ จนท. เร่งเยียวยาจิตใจครอบครัวของชายวัย 21 ปี ที่ก่อเหตุฆ่าลูกสาววัยเพียง 11 เดือน แล้วผูกคอฆ่าตัวตายตาม สาเหตุเกิดจากความเข้าใจผิดหวาดระแวงคิดว่าแฟนสาวจะปันใจให้ชายอื่น ที่ จ.ภูเก็ต
วันนี้ (25 เม.ย. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยหลังการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 616/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณีชายวัย 21 ปี ถ่ายคลิปวีดีโอโพสต์ลงเฟซบุ๊ก ขณะก่อเหตุฆ่าลูกสาววัยเพียง 11 เดือน ด้วยการแขวนคอ แล้วผูกคอฆ่าตัวตายตามหนีความผิด สาเหตุเกิดจากความเข้าใจผิดหวาดระแวงคิดว่าแฟนสาวจะปันใจให้ชายอื่น ที่อําเภอถลาง จังหวัดภูเก็ต นั้น ตนได้กําชับให้พัฒนาสังคมและความมั่นคงของมนุษย์จังหวัดภูเก็ต (พมจ.ภูเก็ต) พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ โดยเฉพาะการเร่งเยียวยาฟื้นฟูสภาพจิตใจของครอบครัวผู้สูญเสียอย่างเร่งด่วน ทั้งนี้ ตนขอฝากย้ําเตือนให้เป็นกรณีตัวอย่างความรุนแรงในครอบครัว หากเกิดปัญหาการไม่เข้าใจกัน ให้หันหน้ามาปรับความเข้าใจกัน พูดคุยกันอย่างมีสติ อย่าใช้ความรุนแรงตัดสินปัญหา
พลตํารวจเอก อดุลย์ กล่าวเพิ่มเติมว่า สําหรับกรณีชายรายหนึ่ง เป็นอดีตทหารผ่านศึก พิการแขน-ขา และตาบอด 1 ข้าง ทําให้ไม่สามารถประกอบอาชีพได้ อาศัยอยู่กับภรรยาเพียงลําพัง ที่ทําหน้าที่เป็นเสาหลักหาเลี้ยงครอบครัว โดยการเก็บของเก่าขาย มีรายได้เพียงวันละ 100 บาท ทั้ง 2 ชีวิต อาศัยในห้องเช่าคับแคบ สภาพเก่าทรุดโทรม ด้านเจ้าตัวเปิดเผยว่าอยากให้หน่วยงาน ที่เกี่ยวข้องเข้ามาช่วยเหลือพาไปทําบัตรทหารผ่านศึกที่ถูกไฟไหม้ไป และอยากรักษาตัวให้หาย เพื่อที่จะทํางานหาเลี้ยงครอบครัวได้ ที่ย่านดอนเมือง กรุงเทพฯ นั้น ตนได้กําชับให้หน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน พร้อมตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือ ในเบื้องต้น ตามภารกิจของกระทรวงการพัฒนาสังคมฯ และมอบสิ่งของเครื่องใช้ที่จําเป็น อีกทั้งประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแล ในเรื่องการรักษาพยาบาลในระยะยาว การช่วยเหลือเรื่องการดําเนินการทําบัตรทหารผ่านศึกให้ใหม่ รวมทั้ง การแนะนําให้คําปรึกษา ในเรื่องการส่งเสริมการประกอบอาชีพเสริม เพื่อสร้างรายได้ที่มั่นคงและเพียงพอ สามารถเลี้ยงดูครอบครัวได้
รัฐบาลไทย-ข่าวทำเนียบรัฐบาล-ปลัดฯกอบชัย เปิดหลักสูตรส่งเสริมและพัฒนาอุตสาหกรรม
วันอังคารที่ 19 พฤศจิกายน 2562
ปลัดฯกอบชัย เปิดหลักสูตรส่งเสริมและพัฒนาอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีเปิดหลักสูตร ส่งเสริมและพัฒนาอุตสาหกรรม ณ ห้องนพวงศ์ 1 โรงแรม เดอะทวิน ทาวเวอร์ กรุงเทพฯ
วันนี้ (19 พฤศจิกายน 2562) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีเปิดหลักสูตร ส่งเสริมและพัฒนาอุตสาหกรรม จัดโดยกองบริหารทรัพยากรบุคคล สํานักงานปลัดกระทรวงอุตสาหกรรม โดยมีนางสาวสุนีย์ โสภณ ผู้อํานวยการกองบริหารทรัพยากรบุคคล กล่าวรายงาน โดยจัดอบรมระหว่างวันที่ 18-22 พฤศจิกายน 2562 มีผู้เข้าอบรม จํานวน 40 คน ณ ห้องนพวงศ์ 1 โรงแรม เดอะทวิน ทาวเวอร์ กรุงเทพฯ
หลักสูตรส่งเสริมและพัฒนาอุตสาหกรรม เกิดขึ้นจากการที่ผู้บริหารกระทรวงอุตสาหกรรมได้ตระหนักถึงความสําคัญของบทบาทหน้าที่ของเจ้าหน้าที่ฝ่ายต่างๆ ของสํานักงานอุตสาหกรรมจังหวัดในฐานะเป็นตัวแทนของกระทรวงในส่วนภูมิภาค ซึ่งจะต้องมีความรู้ ความสามารถและประสบการณ์ในการปฏิบัติงานที่เป็นประโยชน์ต่อการปรับปรุงและแก้ปัญหาการปฏิบัติงานในพื้นที่จริง และนําความรู้ที่ได้ไปพัฒนาในการปฏิบัติงานและเกิดประสิทธิผลต่อการพัฒนาองค์กร
รัฐบาลไทย-ข่าวทำเนียบรัฐบาล-ผู้ตรวจฯ พรเทพ เยี่ยมชม บริษัท ปริ๊นเซส ฟูดส์ จำกัด ผู้ผลิตและส่งออกผัก ผลไม้ และอาหารแช่แข็งรายใหญ่ จ.เชียงใหม่
วันพุธที่ 14 มีนาคม 2561
ผู้ตรวจฯ พรเทพ เยี่ยมชม บริษัท ปริ๊นเซส ฟูดส์ จํากัด ผู้ผลิตและส่งออกผัก ผลไม้ และอาหารแช่แข็งรายใหญ่ จ.เชียงใหม่
ผู้ตรวจฯ พรเทพ เยี่ยมชม บริษัท ปริ๊นเซส ฟูดส์ จํากัด ผู้ผลิตและส่งออกผัก ผลไม้ และอาหารแช่แข็งรายใหญ่ จ.เชียงใหม่
เมื่อวันที่ 13 มีนาคม 2561 นายพรเทพ การศัพท์ ผู้ตรวจราชการกระทรวงอุตสาหกรรม พร้อมด้วย นายกฤษณ์ ธนาวณิช รองผู้ว่าราชการจังหวัดเชียงใหม่ นางจันทรรัตน์ ปิยพัทธไชย์ อุตสาหกรรมจังหวัดเชียงใหม่ นางนิยดา หมื่นอนันต์ พาณิชย์จังหวัดเชียงใหม่ น.ส.รตนพร กิติกาศ เกษตรและสหกรณ์จังหวัดเชียงใหม่ นํากลุ่มเกษตรกรผู้ผลิตมะม่วงในจังหวัดเชียงใหม่ เข้าเยี่ยมชม บริษัท ปริ๊นเซส ฟูดส์ จํากัด ผู้ผลิตและส่งออกผัก ผลไม้ และอาหารแช่แข็งรายใหญ่ โดยมีนายพงศ์วิชญ์ วุฒิสมบูรณ์ กรรมการบริหารให้การต้อนรับ พร้อมนําเสนอข้อมูลการผลิตของบริษัทฯ
ทั้งนี้ ได้มีการหารือระหว่างสถานประกอบการกับกลุ่มเกษตรกรเพื่อเชื่อมโยงวัตถุดิบมะม่วงสู่กระบวนการผลิตและการจําหน่าย ซึ่งเป็นไปตามขั้นตอนการนําแนวทางการตลาดนําการผลิตไปปฏิบัติให้เป็นรูปธรรมตามนโยบายของรัฐบาล
รัฐบาลไทย-ข่าวทำเนียบรัฐบาล-โฆษกรัฐบาล เผย สินเชื่อประชารัฐเพื่อประชาชนมีผู้ได้รับประโยชน์แล้วกว่า 2.6 หมื่นราย
วันจันทร์ที่ 31 ตุลาคม 2559
โฆษกรัฐบาล เผย สินเชื่อประชารัฐเพื่อประชาชนมีผู้ได้รับประโยชน์แล้วกว่า 2.6 หมื่นราย
โฆษกประจําสํานักนายกรัฐมนตรี เผย สินเชื่อประชารัฐเพื่อประชาชนมีผู้ได้รับประโยชน์แล้วกว่า 2.6 หมื่นราย ผู้ค้ารายย่อยยังมีโอกาสขอได้ถึง 30 ธันวาคม นี้ ระบุ รัฐบาลต้องการบรรเทาความเดือดร้อนของพี่น้องประชาชน ไม่ได้สนับสนุนให้เป็นหนี้
วันนี้ (25 ก.ย. 59) พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ในระยะเวลาเกือบ 2 เดือนที่รัฐบาลเปิดให้ประชาชนลงทะเบียนในโครงการสินเชื่อประชารัฐเพื่อประชาชน มีผู้ลงทะเบียนแล้ว จํานวน 37,634 ราย ได้รับอนุมัติสินเชื่อไปแล้วเป็นจํานวน 26,066 ราย คิดเป็นเงิน 3,024.02 ล้านบาท
“รัฐบาลสนับสนุนสินเชื่อสําหรับโครงการนี้ผ่านธนาคารออมสินให้แก่ผู้ค้ารายย่อย เช่น พ่อค้าแม่ค้า วินมอเตอร์ไซค์ รถรับจ้างสาธารณะ หรือ กลุ่มวิสาหกิจชุมชน โดยสามารถนําเงินที่ได้ไปใช้เป็นทุนหมุนเวียนในการประกอบอาชีพ ใช้บรรเทาความเดือดร้อนในการดํารงชีพ หรือใช้ชําระหนี้สินต่างๆ รวมถึงหนี้นอกระบบ ซึ่งผู้สนใจยังสามารถลงทะเบียนขอสินเชื่อได้ถึง 30 ธันวาคม 2559 นี้
ทั้งนี้ กระทรวงการคลังได้กําหนดวงเงินให้กู้รายละไม่เกิน 50,000 บาท ภายใต้เงื่อนไขที่จะต้องชําระคืนภายใน 5 ปี ผู้กู้จะต้องมีอาชีพและรายได้ที่แน่นอน มีที่อยู่อาศัยแน่นอนที่สามารถติดต่อได้ มีอายุ 20 ปีขึ้นไปโดยรวมกับระยะเวลาชําระเงินกู้แล้วต้องไม่เกิน 65 ปี เพื่อให้มั่นใจว่าผู้กู้มีความสามารถในการผ่อนชําระสินเชื่อได้”
พลเอก ประยุทธ์ จันทรโอชา นายกรัฐมนตรี ได้มอบหมายให้กระทรวงการคลัง และธนาคารออมสินประชาสัมพันธ์ข้อมูลให้ทั่วถึงประชาชนกลุ่มเป้าหมายเพื่อไม่ให้เสียโอกาส โดยธนาคารแต่ละสาขาจะต้องมีเจ้าหน้าที่ที่พร้อมอธิบายรายละเอียดโครงการ วัตถุประสงค์ และเหตุผลของเงื่อนไขต่างๆ อย่างชัดเจนให้พี่น้องประชาชนเข้าใจเพื่อไม่ให้เกิดข้อครหาในความยากของการอนุมัติสินเชื่อ
“รัฐบาลมีเจตนารมณ์ที่จะช่วยบรรเทาความเดือดร้อนของพี่น้องประชาชน ไม่ได้เป็นการสนับสนุนให้คนเป็นหนี้ ส่วนคนที่เป็นหนี้อยู่แล้วจากการกู้เงินนอกระบบ สินเชื่อจากโครงการนี้จะช่วยยืดระยะเวลาให้ปัญหาบรรเทาเบาบางลงได้บ้าง อย่างไรก็ตาม ผู้ที่จะขอสินเชื่อควรขอเท่าที่จําเป็นและมีความสามารถในการผ่อนชําระ เพื่อไม่ให้เป็นการพอกพูนปัญหาหนี้สินให้มากขึ้น และน้อมนําหลักปรัชญาเศรษฐกิจพอเพียงมาใช้บริหารจัดการทรัพยากรที่มีอยู่ในการดํารงชีวิต”
__________
สํานักโฆษก
รัฐบาลไทย-ข่าวทำเนียบรัฐบาล-มหาดไทยสั่งการทุกจังหวัดบรรเทาความเดือดร้อนและช่วยเหลือผู้ไม่มีที่อยู่อาศัย-คนตกงาน
วันอาทิตย์ที่ 26 เมษายน 2563
มหาดไทยสั่งการทุกจังหวัดบรรเทาความเดือดร้อนและช่วยเหลือผู้ไม่มีที่อยู่อาศัย-คนตกงาน
มหาดไทยสั่งการทุกจังหวัดบรรเทาความเดือดร้อนและช่วยเหลือผู้ไม่มีที่อยู่อาศัย-คนตกงาน
วันนี้ (26 เม.ย.63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย (ศบค.มท.) เปิดเผยว่า ตามที่รัฐบาลได้ดําเนินมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ทําให้ประชาชนบางส่วนได้รับผลกระทบ อาทิ คนเร่ร่อนไม่มีที่อยู่อาศัย และคนตกงานที่มาจากจังหวัดอื่นและไม่สามารถเดินทางกลับภูมิลําเนาได้ ซึ่งไปรวมตัวกันอยู่ตามที่สาธารณะต่าง ๆ ในพื้นที่
นายฉัตรชัย พรหมเลิศ ปลัดกระทรวงมหาดไทย จึงได้สั่งการไปยังผู้ว่าราชการจังหวัดทุกจังหวัด ประสานการดําเนินการกับสํานักงานพัฒนาสังคมและความมั่นคงของมนุษย์จังหวัด ที่ทําการปกครองจังหวัด องค์กรปกครองส่วนท้องถิ่น และหน่วยงานที่เกี่ยวข้อง ในการให้ความช่วยเหลือคนเร่ร่อนไม่มีที่อยู่อาศัยและคนตกงานที่มาจากจังหวัดอื่น โดยให้จัดอาหารให้เพียงพอต่อการดํารงชีวิต พร้อมทั้งดําเนินการตามมาตรการคัดกรองโรค และหากพบว่าเป็นบุคคลต้องสงสัยว่าเป็นผู้ป่วยเข้าเกณฑ์เฝ้าระวังให้ดําเนินการตามแนวทางของกระทรวงสาธารณสุข รวมทั้งดําเนินการหาแนวทางช่วยเหลือคนตกงานกลับภูมิลําเนา โดยสํารวจข้อมูลและสํารวจปัญหาความต้องการของคนเร่ร่อน เพื่อนําไปสู่การแก้ไขปัญหาต่อไป
รัฐบาลไทย-ข่าวทำเนียบรัฐบาล-สธ.ให้ความสำคัญทุกวิชาชีพที่ร่วมสู้โควิด-19 [กระทรวงสาธารณสุข]
วันศุกร์ที่ 10 เมษายน 2563
สธ.ให้ความสําคัญทุกวิชาชีพที่ร่วมสู้โควิด-19 [กระทรวงสาธารณสุข]
กระทรวงสาธารณสุขให้ความสําคัญทุกวิชาชีพร่วมดูแลผู้ป่วยโรคโควิด-19 เร่งหารือกับหน่วยงานที่เกี่ยวข้อง
กระทรวงสาธารณสุขให้ความสําคัญทุกวิชาชีพร่วมดูแลผู้ป่วยโรคโควิด-19 เร่งหารือกับหน่วยงานที่เกี่ยวข้อง
วันนี้ (10 เมษายน 2563) ที่กระทรวงสาธารณสุข จ.นนทบุรี นายแพทย์ณรงค์ สายวงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า กระทรวงสาธารณสุข ขอขอบคุณชมรมหัวหน้ากลุ่มงานการแพทย์แผนไทยและแพทย์ทางเลือก สํานักงานสาธารณสุขจังหวัด ที่เห็นความสําคัญของผู้ทํางานด้านการแพทย์แผนไทย โดยกระทรวงสาธารณสุขได้เข้าร่วมประชุมกับคณะกรรมการกําหนดเป้าหมายและนโยบายกําลังคนภาครัฐ (คปร.) โดยมีสํานักงานคณะกรรมการข้าราชการพลเรือน (กพ.) เป็นเลขานุการ ในการกําหนดกรอบจัดสรรตําแหน่งข้าราชการให้กับพนักงานราชการ พนักงานกระทรวงสาธารณสุข และลูกจ้างที่ปฏิบัติหน้าที่สนับสนุนการทํางานในสถานการณ์โรคติดเชื้อไวรัสโคโรนา 2019 ผลการประชุมเป็นที่น่าพอใจ
สําหรับตําแหน่งแพทย์แผนไทยได้มีการหารือกับอธิบดีกรมการแพทย์แผนไทยและการแพทย์ทางเลือก พร้อมทั้งได้มอบอธิบดีกรมการแพทย์แผนไทยและการแพทย์ทางเลือกเป็นประธานคณะกรรมการกําหนดตําแหน่งข้าราชการให้แพทย์แผนไทยในสถานพยาบาล ส่วนตําแหน่งอื่น ๆ ก็ได้ให้ความสําคัญ โดยจะมอบผู้บริหารที่เกี่ยวข้องในการปรึกษาหารือต่อไป
**************************** 10 เมษายน 2563
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมหารือกับเอกอัครราชทูตอิสราเอล สร้างความร่วมมือด้านดิจิทัล
วันพฤหัสบดีที่ 7 ธันวาคม 2560
รมว.ดิจิทัลฯ ร่วมหารือกับเอกอัครราชทูตอิสราเอล สร้างความร่วมมือด้านดิจิทัล
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ นายเมอีร์ ชโลโม (H.E. Mr. Meir Shlomo) เอกอัครราชทูตรัฐอิสราเอลประจําประเทศไทย ในการเข้าเยี่ยมคารวะเนื่องในโอกาสเข้ารับตําแหน่งใหม่เมื่อเดือนสิงหาคมที่ผ่านมา พร้อมทั้งขอรับทราบข้อมูลเกี่ยวกับการดําเนินนโยบายไทยแลนด์ 4.0 เพื่อหาแนวทางในการสร้างความร่วมมือระหว่างรัฐอิสราเอลกับประเทศไทย โดยประเทศอิสราเอลมีความเชี่ยวชาญในด้านนวัตกรรมความมั่นคงปลอดภัยทางไซเบอร์ (Cyber security) การใช้เทคโนโลยีสารสนเทศในโรงพยาบาล (Digital hospital) การให้บริการของภาครัฐผ่านเครือข่ายอิเล็กทรอนิกส์ (E-government) และการใช้ระบบอิเล็กทรอนิกส์เพื่อเกษตรกรรม (E-farming) ซึ่งล้วนเป็นประโยชน์ต่อการดําเนินนโยบายดิจิทัลเพื่อเศรษฐกิจและสังคมของไทยเป็นอย่างยิ่ง ทั้งนี้ ประเทศอิสราเอลได้ให้ความสนใจในการเข้ามามีส่วนร่วมในโครงการระเบียงเศรษฐกิจพิเศษภาคตะวันออก (EEC) และโครงการ Digital Park Thailand ด้วย นอกจากนั้นเอกอัครราชทูตรัฐอิสราเอล ยังได้เรียนเชิญรัฐมนตรีว่าการกระทรวงดิจิทัลฯ ของไทย เดินทางเยือนประเทศอิสราเอลเพื่อศึกษาความก้าวหน้าด้านเทคโนโลยีดิจิทัลของประเทศอิสราเอลที่สามารถนํามาประยุกต์ใช้กับประเทศไทยได้ ซึ่งจะเป็นการกระชับความสัมพันธ์และความร่วมมือด้านเทคโนโลยีดิจิทัลระหว่างสองประเทศให้แน่นแฟ้นมากยิ่งขึ้น เมื่อวันที่ 6 ธันวาคม 2560 ณ สํานักงานรัฐบาลอิเล็กทรอนิกส์ (องค์การมหาชน) เขตราชเทวี กรุงเทพฯ
**************************
รัฐบาลไทย-ข่าวทำเนียบรัฐบาล-กรมการขนส่งทางบกยืนยันรถยนต์ไฟฟ้าต้องจดทะเบียนถูกต้อง และใช้แผ่นป้ายทะเบียนตรงตามประเภทรถ เตือนประชาชนอย่าหลงเชื่อโฆษณาแอบอ้างการใช้ป้ายแดงทดแทนได้
วันศุกร์ที่ 16 มิถุนายน 2560
กรมการขนส่งทางบกยืนยันรถยนต์ไฟฟ้าต้องจดทะเบียนถูกต้อง และใช้แผ่นป้ายทะเบียนตรงตามประเภทรถ เตือนประชาชนอย่าหลงเชื่อโฆษณาแอบอ้างการใช้ป้ายแดงทดแทนได้
นายสนิท พรหมวงษ์ อธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) สนับสนุนรถที่ใช้นวัตกรรมเพื่อการประหยัดพลังงาน หรือรถพลังงานทางเลือกทดแทนการใช้น้ํามันเชื้อเพลิง
โดยต้องเป็นรถที่มีกําลังมอเตอร์ไฟฟ้าและความเร็วขั้นต่ําตามที่ ขบ. กําหนด สามารถจดทะเบียนและเสียภาษีถูกต้องตามกฎหมาย และใช้ป้ายทะเบียนรถตรงตามประเภท ไม่สามารถใช้ป้ายแดงแทน จึงขอให้ประชาชนอย่าหลงเชื่อการโฆษณาแอบอ้างว่าสามารถใช้ป้ายแดงทดแทนป้ายทะเบียนรถได้ หากฝ่าฝืนจะมีความผิดตามพระราชบัญญัติรถยนต์ พ.ศ. 2522 ปรับสูงสุดไม่เกิน 10,000 บาท และหากตรวจพบเป็นป้ายแดงปลอม อาจมีความผิดถึงขั้นจําคุก ฐานปลอมแปลงและใช้เอกสารราชการปลอม ทั้งนี้ ขบ. ได้กําหนดรายละเอียดรถพลังงานทางเลือกทดแทนแต่ละประเภท ดังนี้
1. รถยนต์ไฟฟ้า (รถเก๋ง) ที่มีน้ําหนักน้อยกว่า 450 กิโลกรัม (ไม่รวมน้ําหนักแบตเตอรี่) หรือรถกระบะขนาดเล็กที่มีน้ําหนักน้อยกว่า 600 กิโลกรัม (ไม่รวมน้ําหนักแบตเตอรี่) ต้องมีกําลังพิกัดมอเตอร์ไฟฟ้า (Rated Power) ไม่น้อยกว่า 4 กิโลวัตต์ และวิ่งได้ความเร็วสูงสุดไม่น้อยกว่า 45 กิโลเมตร/ชั่วโมง
2. รถยนต์ รถตู้ รถกระบะบรรทุกทั่วไป ที่มีน้ําหนักรถไม่รวมน้ําหนักแบตเตอรี่มากกว่าที่กล่าวมาข้างต้น ต้องมีกําลังพิกัดมอเตอร์ไฟฟ้าไม่น้อยกว่า 15 กิโลวัตต์ และวิ่งได้ความเร็วสูงสุดไม่น้อยกว่า 90 กิโลเมตร/ชั่วโมง ในส่วนของรถจักรยานยนต์ไฟฟ้า ต้องมีกําลังพิกัดมอเตอร์ไฟฟ้าไม่น้อยกว่า 0.25 กิโลวัตต์ หรือไม่น้อยกว่า 250 วัตต์ โดยต้องมีความเร็วสูงสุดไม่น้อยกว่า 45 กิโลเมตร/ชั่วโมง
3. รถสามล้อรับจ้างและสามล้อส่วนบุคคล ต้องมีกําลังมอเตอร์ไฟฟ้าไม่น้อยกว่า 4 กิโลวัตต์ และวิ่งได้ความเร็วไม่น้อยกว่า 45 กิโลเมตร/ชั่วโมง
การจดทะเบียนรถยนต์ไฟฟ้ามีความสะดวกและรวดเร็ว เช่นเดียวกับการจดทะเบียนรถประเภทอื่น และสามารถรับแผ่นป้ายทะเบียนรถได้ทันที โดยเตรียมเอกสารหลักฐาน ได้แก่ สําเนาบัตรประจําตัวประชาชนเจ้าของรถ หนังสือแจ้งจําหน่ายจากบริษัทผู้ผลิต หลักฐานการได้มาของรถ ประกอบด้วย สัญญาซื้อขาย สัญญาเช่าซื้อ ใบเสร็จรับเงินและใบกํากับภาษี หลักฐานการประกันภัยตามพระราชบัญญัติคุ้มครองผู้ประสบภัยจากรถ พ.ศ. 2535 รวมถึงแบบคําขอจดทะเบียนรถ และหนังสือมอบอํานาจ กรณีมอบบุคคลอื่นดําเนินการแทน และต้องนํารถเข้ารับการตรวจสภาพเพื่อความถูกต้องและเป็นประโยชน์แก่เจ้าของรถ
สําหรับการคิดอัตราภาษีรถประจําปี รถยนต์นั่งส่วนบุคคลไม่เกิน 7 ที่นั่ง คิดอัตราภาษีตามน้ําหนักของรถ โดยเป็นอัตราเดียวกันกับที่ใช้ในการจดทะเบียนรถกระบะ ซึ่งจะถูกกว่าภาษีรถประเภทที่ใช้น้ํามันเป็นเชื้อเพลิง แต่ถ้าเป็นรถประเภทอื่น ๆ เช่น รถตู้ รถบรรทุก เป็นต้น จะคิดอัตราภาษีตามน้ําหนักรถโดยหารสอง ซึ่งจะทําให้เสียภาษีถูกลงกว่าครึ่งหนึ่ง
รัฐบาลไทย-ข่าวทำเนียบรัฐบาล-ก.แรงงาน ทดสอบ จนท.ความปลอดภัยในการทำงาน ขับเคลื่อน Safety Thailand
วันพุธที่ 13 ธันวาคม 2560
ก.แรงงาน ทดสอบ จนท.ความปลอดภัยในการทํางาน ขับเคลื่อน Safety Thailand
ก.แรงงาน ทดสอบเจ้าหน้าที่ความปลอดภัยในการทํางาน ระดับเทคนิคขั้นสูง ผู้ผ่านการทดสอบสามารถปฏิบัติงานในสถานประกอบกิจการได้ กระตุ้นสังคมสร้างความตระหนัก สร้างเครือข่ายให้คนทํางานมีความปลอดภัย ขับเคลื่อนนโยบาย Safety Thailand
นายจรินทร์ จักกะพาก ปลัดกระทรวงแรงงาน มอบหมายให้ นายวรานนท์ ปีติวรรณ รองปลัดกระทรวงแรงงาน ลงพื้นที่ตรวจเยี่ยมการทดสอบเจ้าหน้าที่ความปลอดภัยในการทํางาน ระดับเทคนิคขั้นสูง (จป.เทคนิคขั้นสูง) ณ ห้องประชุมใหญ่ ชั้น 4 ศูนย์ความปลอดภัยในการทํางาน กรมสวัสดิการและคุ้มครองแรงงาน (ส่วนแยกตลิ่งชัน) โดยมีผู้เข้ารับการทดสอบจํานวน 123 คน โดยผู้เข้ารับการทดสอบเป็นผู้ผ่านการอบรมหลักสูตรเจ้าหน้าที่ความปลอดภัยในการทํางาน ระดับเทคนิคขั้นสูง จํานวน 180 ชั่วโมง จากหน่วยฝึกอบรมที่ได้รับการขึ้นทะเบียนจากกรมสวัสดิการและคุ้มครองแรงงาน ซึ่งกฎหมายกําหนดให้ผู้ผ่านอบรมหลักสูตรฯ ดังกล่าวต้องเข้ารับการทดสอบจากกรมสวัสดิการและคุ้มครองแรงงาน เมื่อทดสอบผ่านจึงจะได้รับวุฒิบัตร และมีคุณสมบัติเป็นเจ้าหน้าที่ความปลอดภัยในการทํางาน ระดับเทคนิคขั้นสูง และสามารถปฏิบัติงานในสถานประกอบกิจการได้
รองปลัดกระทรวงแรงงาน ได้กล่าวถึงการขับเคลื่อนงานด้านความปลอดภัย อาชีวอนามัย และสภาพแวดล้อมในการทํางานว่า พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ได้มีนโยบายเร่งด่วน (Agenda Based) โดยกําหนดให้การขับเคลื่อน Safety Thailand ด้วยการตรวจและบังคับใช้กฎหมายความปลอดภัยในการทํางานอย่างจริงจัง เป็น 1 ใน 11 นโยบายเร่งด่วนที่จะต้องทําให้การประสบอันตรายจากการทํางานลดลงเป็นศูนย์
ทั้งนี้ จากข้อมูลของสํานักงานประกันสังคม พบว่า สถิติการประสบอันตรายจากการทํางานในปี 2559 มีผู้ประสบอันตรายจากการทํางานจํานวน 89,488 ราย เสียชีวิต 584 ราย และสํานักงานประกันสังคมจ่ายเงินสมทดแทนจํานวน 1,666.94 ล้านบาท
“งานด้านความปลอดภัยเป็นวาระแห่งชาติที่ทุกภาคส่วนร่วมกันขับเคลื่อนให้เกิดผลสัมฤทธิ์เพื่อให้คนทํางานมีความปลอดภัย ซึ่งต้องอาศัยการสร้างความตระหนักรู้ การบังคับใช้กฎหมายอย่างจริงจัง และสร้างเครือข่ายความปลอดภัยในการทํางานให้เข้มแข็ง ขณะเดียวกันสถานประกอบการเองจะต้องมีการบริหารความเสี่ยง รวมทั้งถอดบทเรียนจากเหตุการณ์เดิมที่เคยเกิดขึ้น เพื่อกําหนดมาตรการป้องกันการประสบอันตรายจากการทํางานให้ลดลงเป็นศูนย์” นายวรานนท์ฯ กล่าวในท้ายสุด
-----------------------------------
กองเผยแพร่และประชาสัมพันธ์/
ชนินทร เพ็ชรทับ ข่าว – ภาพ/
12 ธันวาคม 2560
รัฐบาลไทย-ข่าวทำเนียบรัฐบาล-กอช. ชวนออม สร้างบำนาญแก่ตนเอง
วันจันทร์ที่ 3 กรกฎาคม 2560
กอช. ชวนออม สร้างบํานาญแก่ตนเอง
กองทุนการออมแห่งชาติ หรือ กอช. ชี้การออมเป็นสิ่งสําคัญ ชวนนักเรียน นักศึกษา และแรงงานนอกระบบเริ่มออมตั้งแต่วันนี้ เพื่อสร้างความมั่นคงให้แก่ชีวิตในอนาคต
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. กล่าวว่า การออมเป็นนโยบายที่ภาครัฐให้การสนับสนุนมาโดยตลอด เป็นเรื่องสําคัญที่ทุกภาคส่วนต้องช่วยกันส่งเสริมสนับสนุนให้ประชาชนรู้จักการออมเงินมากขึ้น โดยเฉพาะอย่างยิ่งกลุ่มนักเรียน นักศึกษา และกลุ่มคนวัยทํางานที่กําลังก่อร่างสร้างตัวเพื่อสร้างความมั่นคงให้มีหลักประกันในการดํารงชีวิตในอนาคต
กอช. เป็นนโยบายของรัฐบาลเพื่อส่งเสริมให้นักเรียน นักศึกษา ผู้ที่ประกอบอาชีพอิสระหรืออยู่นอกระบบบําเหน็จบํานาญของรัฐหรือกองทุนเอกชนที่มีนายจ้างจ่ายสมทบ ซึ่งอายุระหว่าง 15-60 ปี ได้มีโอกาสออมเงินเพื่อให้มีรายได้เลี้ยงดูตนเองเมื่อยามชราภาพ โดยมีรัฐช่วยออมในการจ่ายเงินสมทบให้ส่วนหนึ่ง (สมาชิกที่มีช่วงอายุ 15-30 ปี สมทบสูงสุด 600 บาท/ปี, ช่วงอายุ 30-50 ปี สมทบสูงสุด 960 บาท/ปี และสําหรับผู้มีอายุ 50 ปีขึ้นไป สมทบสูงสุด 1,200 บาท/ปี) และเมื่อออมครบกําหนดหรือเมื่อสมาชิกมีอายุครบ 60 ปี ทาง กอช. จะจ่ายเงินคืนแก่สมาชิก ซึ่งแบ่งเป็น 2 กรณี คือสมาชิกมีเงินสะสมในจํานวนที่มากพอ จะได้รับเป็นเงินบํานาญตลอดชีวิต และกรณีที่สองหากสมาชิกสะสมเงินจํานวนไม่มากพอ จะได้รับเป็นเงินดํารงชีพ คือ กอช. จะจ่ายคืนให้สมาชิกเดือนละ 600 บาท จนกว่าเงินในบัญชีสมาชิกจะหมด
การสร้างความมั่นคงให้แก่ชีวิตในอนาคตจําเป็นอย่างยิ่งที่ต้องสร้างกันตั้งแต่วันนี้ จึงควรมีการวางแผนการออมให้เพียงพอกับค่าใช้จ่ายตามความจําเป็นเมื่อยามชรา ตั้งเป้าหมายและตั้งระยะเวลาการออมอย่างชัดเจน เพราะหากเวลาในการเก็บออมยิ่งเหลือน้อยจะเป็นภาระหนักสําหรับการออมมากขึ้นเท่านั้น
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ และที่สถาบันการเงินชุมชนที่เข้าร่วมโครงการ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และสื่อสารองค์กร :
โทร. 02-017-0789 ต่อ 213, 224
Email : info@nsf.or.th